כדורעף בישראל

משחק כדורעף בחצר הגדולה של גן שמואל, 1944
כדורעף בישראל הוא ענף ספורט בישראל המנוהל על ידי איגוד הכדורעף הישראלי. הכדורעף משוחק בישראל החל משנות ה-20 של המאה ה-20 ונכון ל-2023 הוא השלישי הכי פופולרי במדינה מבחינת ספורטאים רשומים, אחרי כדורגל וכדורסל, אם כי בפער גדול.

== היסטוריה ==
=== לפני קום המדינה ===
הכדורעף הובא לישראל בשנות ה-20 של המאה ה-20 על ידי עולים ממזרח אירופה, שם היה הספורט פופולרי במיוחד, ושוחק באופן חובבני בעיקר בקיבוצים, בפרט אלו של תנועת הקיבוץ הארצי השומר הצעיר. הענף החל כספורט עממי ולא תחרותי ושוחק בעיקר בשעות הפנאי ובמחנות קיץ והנופש. הפופולריות של הענף בקרב ההתיישבות העובדת נבעה הן ממוצאם של התושבים, כאמור, הן מפשטותו של המגרש והן מערכיו של הספורט שתאמו לאלו של הסוציאליזם: משחק קבוצתי המשתף את כל השחקנים, ללא מגע פיזי וללא אלימות, מאפשר לכל אחד להשתתף בו, גם אם הוא לא נולד עם נתונים פיזיים מרשימים, ומקדם שוויון מגדרי, שכן גברים ונשים יכולים לשחק בו יחדיו.
{| class=wikitable align=left style=font-size:85%
|+הזוכות באליפות הפועל
!עונה
!אלופה
!סגנית
!rowspan=14|
!אלופת נשים
|-bgcolor=#EEE
|1939
|הפועל חיפה
|הפועל מעברות
|הפועל תל אביב
|-
|1940
|הפועל חיפה
|הפועל תל אביב
|הפועל תל אביב
|-bgcolor=#EEE
|1941
|שמו"צ ג' (ראשון לציון)
|הפועל חיפה
|הפועל תל אביב
|-
|1942
|הפועל עין החורש
|הפועל חיפה
|הפועל חיפה
|-bgcolor=#EEE
|1943/44
|הפועל שמיר
|הפועל חיפה
|הפועל חיפה
|-
|1944/45
|הפועל חיפה
|הפועל בית אלפא
|-bgcolor=#EEE
|1945/46
|הפועל חיפה
|הפועל מרחביה
|-
|1947
|הפועל חיפה
|הפועל שריד
|-bgcolor=#EEE
|1948/50
|הפועל גן שמואל
|הפועל חיפה
|-
|1951
|הפועל ספיח
|הפועל גן שמואל
|-bgcolor=#EEE
|1952/53
|הפועל ספיח
|הפועל בית זרע
|-
|1954
|הפועל בית זרע
|הפועל בית קמה
|-bgcolor=#EEE
|1955
|הפועל כפר יונה
|הפועל יפו
|}
בשנות ה-30 כבר הוכנס הענף למשחקי המכביה ולאליפות הפועל, שנערכה בין 1939 ל-1955 ונחשבה לאליפות המדינה בפועל. בנוסף, ב-1942 נוסד טורניר גביע פסל זייד לזכר אלכסנדר זייד בו השתתפו קבוצות ההתיישבות העובדת, ובמשך שנות ה-40 של המאה ה-20 נערכו משחקי ידידות בין קבוצות היישוב לבין קבוצות הצבא הבריטי. לפיתוח הענף תרם משמעותית דב פרוסק, שהובא לישראל על ידי ברוך בג כדי לשמש מאמן משחקי כדור בתנועת הפועל. הוא היה הראשון שכתב את חוקי המשחק בעברית ואחד ממארגני אליפות הפועל.

ב-1943 נוסדה ההתאחדות הארצישראלית בכדורעף (כיום איגוד הכדורעף הישראלי). ההתאחדות הצטרפה ב-1947 כחברה מייסדת ל, ונשלטה על ידי מרכז הפועל. ב-1947 גם הוקמה נבחרת ארץ ישראל בכדורעף, שהשתתפה לראשונה בטורניר הפדרציה העולמית של הנוער הדמוקרטי בפראג ואומנה על ידי מיכה שמבן.

=== שליטת התנועה הקיבוצית (1948–1976) ===
הפועל עין המפרץ, מחזיקת [[גביע המדינה בכדורעף 1972]]
עם הקמת מדינת ישראל ב-1948 הפכה נבחרת ארץ ישראל לנבחרת ישראל בכדורעף וב-1949 העפילה לאליפות העולם הראשונה שנערכה בצ'כוסלובקיה, אך לא שיחקה בה בעקבות איחור בקבלת האשרות. עם זאת, היא הופיעה באליפויות העולם של 1952, 1956, 1962 ו-1970. בנוסף, ב-1956 הוקמה נבחרת ישראל בכדורעף נשים והתמודדה באליפות העולם באותה שנה, בה סיימה במקום ה-14.

במהלך מלחמת העצמאות גויסו רבים משחקני הכדורעף לצה"ל, ולכן רק ב-1956 נערכה העונה הראשונה של הליגה הארצית (כיום ליגת העל בכדורעף). בליגה התמודדו 12 קבוצות, כולן מתנועת הפועל, שחולקו לבית צפוני ודרומי. תשע מהקבוצות היו מהתנועה הקיבוצית ושלוש (הפועל חיפה, הפועל תל אביב והפועל יפו) הגיעו מהערים. אלופת הליגה הראשונה הייתה הפועל בית זרע/אפיקים. במשך עשרים שנים זכו רק קבוצות מההתיישבות העובדת: הפועל עין שמר (4), הפועל שריד, הפועל נגבה, הפועל המעפיל (9, כולן ברציפות בשנים 1962–1971) והפועל עין המפרץ/כפר מסריק (4, כולן ברציפות בשנים 1972–1975). ב-1960 נערך לראשונה גביע המדינה בכדורעף, בו זכתה הפועל עין שמר לאחר שגברה בגמר על הפועל עין החורש. גם במפעל זה שלטו קבוצות הקיבוצים, כולל שלוש זכיות רצופות של עין שמר ושבע זכיות רצופות של המעפיל, עד זכייתה של הפועל רמת אביב ב-1977. 
[[שושנה ארבלי-אלמוזלינו (משמאל) מעניקה את גביע המדינה בכדורעף נשים 1972 לקפטנית הפועל המעפיל]]
ב-1960 נערך לראשונה גם גביע המדינה בכדורעף נשים, בו זכתה הפועל עין שמר, ושנה מאוחר יותר נערכה העונה הראשונה של הליגה הארצית לנשים (כיום ליגת העל בכדורעף נשים), שהסתיימה גם היא בזכייה של עין שמר. גם בכדורעף הנשים נשמרה שליטתן של קבוצות ההתיישבות העובדת ואגודת הפועל והיא אף נמשכה זמן ארוך יותר מאשר אצל הגברים – כ-22 שנים, כשהקבוצה העירונית הראשונה שזכתה בתואר הייתה הפועל בת ים (גביע ב-1982 ואליפות ב-1987). מרבית הקבוצות החזקות הגיעו מקיבוצים בהם היו גם קבוצות גברים דומיננטיות, כגון עין שמר, כפר מסריק, המעפיל והעוגן. הקבוצות הדומיננטיות ביותר בעשורים בהם שלטו קבוצות כדורעף הנשים הקיבוציות היו הפועל נעמן/מטה אשר (תשע אליפויות, כולל רצפים של שלוש וארבע, ושמונה גביעים, כולל שני רצפים של שלושה) הפועל המעפיל (שבע אליפויות, מהן חמש רצופות, ושבעה גביעים רצופים), הפועל כפר מסריק (שלוש אליפויות רצופות ושלושה גביעים רצופים) והפועל מרחביה/יזרעאל (ארבע אליפויות, מהן שלוש רצופות, ושני גביעים). זוכות נוספות בתארים היו הפועל מעברות (גביע), הפועל העוגן (אליפות) והפועל עין המפרץ (אליפות).

== קישורים חיצוניים ==
*
*מרק ורטהיים וחיים קאופמן, [https://www.wincol.ac.il/wincol.ac.il/originals/history.pdf קווי יסוד בהתפתחותו ההיסטורית, החוקתית והטכנית-טקטית של משחק הכדורעף בעולם ובישראל], המכללה האקדמית בוינגייט

== הערות שוליים ==

*
קטגוריה:ישראל: ענפי ספורט
קטגוריה:ישראל לפי נושא